لا تتصور انساك اكدر
وانت العايش بيني وبيني
لو باحلامي البيك كنت احلم
صدك ماريد افتح عيني
شلون اتريد ابعد وانساك
شلون
وانت تروح عيوني وياك
تقبل يعني تبعد عني
ومن غير عيون تخليني ؟
تذكر مرة..مرة من فاركتك
وكتلك لتفكر برجوعي
بس يوم و مكدرت اتحمل
جيتك و مغركتني دموعي
لو حسيتك تعرف غيري
لو حسيت مصاحب غيري
انهار ويوكف تفكيري
انت حياتي و روحي و عمري
و ايامي الراحن و سنيني
لا تتصور انساك اكدر
وانت العايش بيني و بيني
كلشي اطلب من عندي يجيلك
بس تبعد..بالك تحجيها
بعدك ماتنفعني عيون
نفع عيوني اشوفك بيها
يا اخر احساس وحبي
لو حبك لو يوكف كلبي
نار كليبي و نار دموعي
كلشي على اغيابك يجويني
لاتتصور انساك اكدر
ضياء الميالي